Արմենակ Ուրֆանյան

**Արմենակ Մերսի Ուրֆանյան** (), Արցախի Հանրապետության պաշտպանության բանակի զինծառայող, զինված ուժերի կապիտան, 2016 թվականի քառօրյա պատերազմ մասնակից, Արցախի հերոս։ Զոհվել է ադրբեջանական զինված ուժերի ստորաբաժանումների դեմ մղված մարտում։

## Կենսագրություն
Արմենակ Ուրֆանյանը ծնվել է 1990 թվականի հունվարի 28-ին Երևանում։ 1992 թվականին ընտանիքի հետ տեղափոխվել է Ռուսաստան։

Ռուսաստանից վերադառնալուց հետո Արմենակ Ուրֆանյանն ընդունվել է ՀՀ ՊՆ Ռազմական ինստիտուտ։ Ուսումնառությունից հետո «լեյտենանտ» սպայական կոչումով նշանակում է ստանում։ 26 տարեկանում ստացել է կապիտանի զինվորական կոչում ու նշանակվել վաշտի հրամանատար՝ առաջնային գծում։

## Քառօրյա պատերազմ (2016)
2016 թվականի ապրիլին սկսված քառօրյա պատերազմի առաջին օրերից եղել է Արցախի առաջնային գծում։ Ուրֆանյանն իր հրամանատարության ներքո գործող 4-րդ հրաձգային վաշտի անձնակազմի հետ միասին երկարատև մարտ է մղել հանկարծակի հարձակում գործած հակառակորդի դեմ։ Անձնակազմին հետ ուղարկելով՝ կապիտան Ուրֆանյանը միայնակ շարունակել է մարտը՝ այդ ընթացքում խոցելով մեկ տանկ և մոտ մեկ տասնյակ թշնամու զինվորներ։ Հակառակորդին գերի չընկնելու նպատակով նռնակով պայթեցրել է իրեն՝ միաժամանակ հակառակորդին հասցնելով զգալի մարդկային կորուստներ։

## Պարգևներ
*Արցախի Հանրապետության նախագահ Բակո Սահակյանի 2016 թվականի ապրիլի 6-ի հրամանագրով Արցախի Հանրապետության պետական սահմանը պաշտպանելու գործում ցուցաբերած արիության համար Արմենակ Ուրֆանյանը հետմահու պարգևատրվեց «Մարտական ծառայության» մեդալով։
*2016 թվականի մայիսի 28-ին Արմենակ Ուրֆանյանը Հայաստանի Հանրապետության նախագահ Սերժ Սարգսյանի հրամանագրով հետմահու պարգևատրվել է «Մարտական խաչ» 1-ին աստիճանի շքանշանով։
*2020 թվականի օգոստոսի 29-ին Արմենակ Ուրֆանյանը Արցախի Հանրապետության նախագահ Արայիկ Հարությունյանի հրամանագրով հետմահու արժանացել է «Արցախի հերոս» բարձրագույն կոչման՝ պարգևատրվելով «Ոսկե արծիվ» շքանշանով։

## Հիշատակի հավերժացում
Կապիտան Արմենակ Ուրֆանյանը 2016 թվականի ապրիլի 6-ին հուղարկավորվել է Եռաբլուրում։

### Հուշաքար
Դիրքում, որտեղ քառօրյա պատերազմի ժամանակ զոհվել են Արմենակ Ուրֆանյանը, Ռոբերտ Աբաջյանը, Քյարամ Սլոյանը և Անդրանիկ Զոհրաբյանը, 2016 թվականի հունիսի 30-ին տեղադրվել է հուշաքար Կարմիրի երկրապահների կամավորական ջոկատի կողմից։

## Ծանոթագրություններ

## Արտաքին հղումներ
*Նվիրյալները. Արմենակ Ուրֆանյան, 25 ապր, 2016, Հանրային հեռուստաընկերություն 
*Արմենակ Ուրֆանյան, Անդրանիկ Զոհրաբյան... https://www.youtube.com/watch?v=KLHEtxTzri8
*Ապրիլյան քառօրյա պատերազմ. ԱՐՄԵՆԱԿ ՈւՐՖԱՆՅԱՆ․․․Հրապարակվել է 27 հունիս, 2016 թ.-ին։ Ապրիլ, 2016թ., Արցախ։ Ապրիլյան քառօրյա պատերազմի հերոս Արմենակ Ուրֆանյանի հերոսապատումը։ https://www.youtube.com/watch?v=OlQHlIsnt9s
*Սիրանուշ Եղիազարյան, Մեդիամաքսի լրագրող։ Արմենակ Ուրֆանյան. Զինվորին եղբոր պես սիրող հրամանատարը։ Հատուկ ռեպորտաժներ | Ապրիլ 13, 2016 10:26։ https://mediamax.am/am/news/special-report/17780/
*ԱՐՄԵՆԱԿ ՈՒՐՖԱՆՅԱՆ ՄԵՐՍԻ։ http://www.anunner.com/name/biography/ԱՐՄԵՆԱԿ_ՈՒՐՖԱՆՅԱՆ_ՄԵՐՍԻ
*Արմենակ Ուրֆանյանի ծննդյան օրն է։ 18:59 - 28.01.2018; Այսօր Ապրիլյան պատերազմի հերոս Արմենակ Ուրֆանյանի ծննդյան օրն է։ Այդ առիթով ներկայացնում ենք Անի Ռափյանի պատրաստած տեսանյութը։ Երկիր մեդիա։ http://yerkirmedia.am/social/armenak-urfanyan/ 
*ԱՐՑԱԽԵԱՆ ՊԱՏԵՐԱԶՄԻ ՄԵՐՕՐԵԱՅ ՀԵՐՈՍՆԵՐԸ, Գնդապետ Մնացական Ռ. Խաչատրեան, ռազմական պատմաբան, «ԱԶԳ», #13, 08-04-2016։ http://www.azg.am/AM/2016040809
*Հրապարակվել են զոհված հայ զինծառայողների անունները. «Ցավում ենք ու հպարտանում» (պարբերաբար թարմացվում է)։ Առավոտ։ 12:24 | Ապրիլ 4 2016․ https://www.aravot.am/2016/04/04/674829/
*Գնդապետ Մնացական Ռ. Խաչատրեան, ԱՌՅՈՒԾՆԵՐԻ ՓԱՂԱՆԳԸ, «ՀԱՅ ԶԻՆՎՈՐ», ՀՀ պաշտպանության նախարարության պաշտոնաթերթ, Խորագիր՝ #18 (1138) 18.05.2016 - 24.05.2016, «Ազգային բանակ»:http://www.hayzinvor.am/39006.html

Կատեգորիա:Արցախի Հանրապետության Պաշտպանության բանակի կապիտաններ
Կատեգորիա:Արցախի հերոսներ
Կատեգորիա:ՀՀ զինված ուժերի կապիտաններ
Կատեգորիա:Քառօրյա պատերազմի մասնակիցներ հայկական կողմից
Կատեգորիա:Մարտական ծառայության մեդալակիրներ
Կատեգորիա:«Մարտական խաչ» 1-ին աստիճանի շքանշանի ասպետներ
Կատեգորիա:Ոսկե Արծիվ շքանշանակիրներ